Нұрсұлтан Назарбаев Монғолия Президенті Халтмаагийн Баттулгамен кездесті
"Нұрсұлтан Назарбаев Монғолия Президенті Халтмаагийн Баттулгамен кездесті" | "https://abai.kz/post/71735"
TITLE: Нұрсұлтан Назарбаев Монғолия Президенті Халтмаагийн Баттулгамен кездесті
URL: https://abai.kz/post/71735
META: "Нұрсұлтан Назарбаев Монғолия Президенті Халтмаагийн Баттулгамен кездесті" | "https://abai.kz/post/71735"
DATE: 11.06.2018
AUTHOR(s): Abai.kz
TOTAL WORDS: 150
TEXT: Мемлекет басшысы Қазақстан халқының және жеке өзінің атынан Халтмаагийн Баттулганы президенттік сайлаудағы жеңісімен құттықтап, Қазақстанның барлық бағыт бойынша ынтымақтастықты дамытуға дайын екенін айтты. –  Биыл Қазақстан Республикасы мен Монғолия арасындағы достық қарым-қатынастар мен ынтымақтастық жөніндегі шартқа қол қойылғанына 25 жыл толады. Бұл құжат көп ғасырлық достық және тату көршілік дәстүрі бар елдеріміз арасындағы ынтымақтастықты дәйекті дамыту жолында маңызды рөл атқарады, – деді Қазақстан Президенті. Халтмаагийн Баттулга өзінің Монғолия Президенті болып сайлануымен және туған күнімен құттықтағаны үшін Нұрсұлтан Назарбаевқа ризашылық білдірді. – Мен Сіздің жұмысыңызды мұқият бақылап отырамын және жаңа елорда – Астана қаласын салғаныңызды білемін. Мен Монғолияның құрылыс министрі болған кезде де Қазақстан тәжірибесін көп зерттедім. Біз де еліміздің астанасы – Ұлан-Батор қаласының төңірегінде Майтар қаласын салу мүмкіндігін қарастырып жатырмыз, – деді Монғолия Президенті. Соңында Мемлекет басшысы, ең алдымен, екі ел арасындағы ынтымақтастықты жаңа деңгейге көтеру қажеттігіне тоқталып, Монғолияның Шанхай ынтымақтастық ұйымының жұмысына атсалысуға деген ұмтылысын Қазақстанның қолдайтынын айтты. Abai.kz
